钦定古今图书集成/明伦汇编/闺媛典/第268卷 > 皇清一 > 郝俊妻李氏
## 钦定古今图书集成/明伦汇编/闺媛典/第268卷 > 皇清一 > 郝俊妻李氏

按《霸州志》：“李氏，丰盈屯人，郝俊妻。年十四适俊，为郝家妇。奉翁姑继姑克尽孝道，诸小叔姑无不加爱。越九载，夫亡，无子，翁棫清以子惟谦与抚之。惟谦弱多病，氏保护，祈祷尽力。长延师傅，教读书，登丙戌进士。继姑张氏近百岁，双目失明，氏侍起居，必亲扶掖，进饮食。年五十九终。”